Els comerços del carrer Jorge Juan organitzen activitats per als més menuts
2025-07-24

L’inici de 2017 vindrà carregat d’activitats pensades per als més xiquets de la casa. Els comerços del carrer Jorge Juan, de la mà del Grup A Riure, han programat tres dies d’activitats, 2, 3 i 4 de gener, perquè els xiquets gaudisquen dels seus dies d’oci nadalenc amb activitats molt divertides pensades per a ells.

Així, el dia 2 de gener a les 18 hores tindran una visita molt especial, la d’un personatge infantil sorpresa que, de segur, és ben conegut per tots els xiquets i les xiquetes de Burjassot. Aquest personatge es passejarà pel citat carrer per a saludar als xiquets.

La zona de l’antic Mercat Municipal serà el punt de trobada del dimarts 3 de gener a partir de les 12 hores, ja que allí tindrà lloc un divertit taller de manualitats. Taller que també es desenvoluparà a la vesprada, 18 hores, però, en aquest cas, en la zona de l’Ajuntament.

La visita d’un Patge Real, enviat pels Reis Mags d’Orient, serà l’activitat del dimecres 4 de gener a les 12 hores en la zona de l’Ajuntament. Ja a la vesprada, sobre les 18 hores, arreplegarà les cartes dels xiquets per la zona de l’antic Mercat.